ORDE do 11 de xullo de 2024 pola que se modifica a autorización do CPR FP Montecastelo, de Vigo.
Consellería de Educación, Ciencia, Universidades e Formación Profesional — III. Outras disposicións — 23/07/2024

A representación da titularidade do centro privado (CPR) FP Montecastelo, de Vigo, solicita a modificación da autorización para impartir o ciclo formativo de grao superior (CS) Educación Infantil, o CS Comercio Internacional e o CS Transporte e Loxística, na modalidade semipresencial e a distancia, do réxime para persoas adultas.
Conforme a Orde do 19 de marzo de 2024, publicada no
Diario Oficial de Galicia
do 5 de abril, o centro conta con autorización para impartir os ciclos solicitados na modalidade presencial, réxime ordinario.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos
Artigo 1. Modificación da autorización
Modificar a autorización do centro para impartir na modalidade semipresencial e a distancia do réxime para persoas adultas, as ensinanzas do CS Educación Infantil, o CS Comercio Internacional e o CS Transporte e Loxística, quedando o centro configurado como se detalla a seguir:
Denominación xenérica: centro privado (CPR).
Dominación específica: FP Montecastelo.
Código: 36025165.
Enderezo: rúa Doctor Paz Pardo, 84.
Localidade: Vigo.
Concello: Vigo.
Código postal: 36214.
Provincia: Pontevedra.
Titular: Fomento de Centros de Enseñanza, S.A.
Ensinanzas de formación profesional:
a) Modalidade presencial, réxime ordinario:
• CM Guía no Medio Natural e de Tempo Libre (2 unidades, 30 alumnos/as cada unha).
• CM Sistemas Microinformáticos e Redes (2 unidades, 30 alumnos/as cada unha).
• CM Instalacións Eléctricas e Automáticas (2 unidades, 30 alumnos/as cada unha).
• CS Acondicionamento Físico (2 unidades, 30 alumnos/as cada unha).
• CS Automatización e Robótica Industrial (2 unidades, 30 alumnos/as cada unha).
• CS Administración de Sistemas Informáticos en Rede (2 unidades, 30 alumnos/as cada unha).
• CS Comercio Internacional (2 unidades, 30 alumnos/as cada unha).
• CS Desenvolvemento de Aplicacións Multiplataforma (2 unidades, 30 alumnos/as cada unha).
• CS Desenvolvemento de Aplicacións Web (2 unidades, 30 alumnos/as cada unha).
• CS Educación Infantil (2 unidades, 30 alumnos/as cada unha).
• CS Ensinanza e Animación Sociodeportiva (2 unidades, 30 alumnos/as cada unha).
• CS Transporte e Loxística (2 unidades, 30 alumnos/as cada unha).
• Curso de especialización en ciberseguridade en contornos das tecnoloxías da información (1 unidade para 20 alumnos/as).
• Curso de especialización en ciberseguridade en contornos das tecnoloxías de operación (1 unidade para 20 alumnos/as).
• Curso de especialización en dixitalización do mantemento industrial (1 unidade para 20 alumnos/as).
b) Modalidade semipresencial e/ou a distancia, réxime para persoas adultas:
• CM Guía no Medio Natural e de Tempo Libre.
• CM Sistemas Microinformáticos e Redes.
• CM Instalacións Eléctricas e Automáticas.
• CS Acondicionamento Físico.
• CS Ensinanza e Animación Sociodeportiva.
• CS Administración de Sistemas Informáticos en Rede.
• CS Automatización e Robótica Industrial.
• CS Desenvolvemento de Aplicacións Multiplataforma.
• CS Desenvolvemento de Aplicacións Web.
• CS Comercio Internacional.
• CS Educación Infantil.
• CS Transporte e Loxística.
Artigo 2. Ordenación académica
1. Ás ensinanzas autorizadas no artigo 1 desta orde na modalidade semipresencial e/ou a distancia, aplicaráselles, en canto sexa adecuado á súa natureza, o previsto na Orde do 5 de novembro de 2010 pola que se establece, con carácter experimental, a ordenación da formación profesional inicial polo réxime para as persoas adultas nas modalidades a distancia e semipresencial.
2. O desenvolvemento dos módulos profesionais organizarase sobre a base da titoría individual e colectiva, que serán atendidas directamente polo profesorado de cada módulo. A titoría individual realizarase preferentemente de xeito telemático; a titoría colectiva terá carácter presencial coa intervención directa do profesorado, nas instalacións do centro docente, e conforme o artigo 12 da mencionada Orde do 5 de novembro de 2010, as horas semanais de dedicación á titoría colectiva para a realización por parte do alumnado das actividades programadas non poderá ser inferior ao enteiro igual ou inmediatamente superior ao 25 % das horas semanais que se establezan para cada módulo profesional.
A asistencia ás titorías presenciais nas instalacións do centro educativo terá carácter voluntario para o alumnado.
3. Ao longo do período lectivo correspondente, o profesorado de cada módulo profesional realizará un seguimento do desenvolvemento do proceso de ensino e aprendizaxe, utilizando para iso os instrumentos e os procedementos de recollida de información previamente establecidos na programación dos módulos, que deberán ser coñecidos polo alumnado.
A avaliación da aprendizaxe do alumnado será continua a través das actividades que se programen e harmonizarase con probas presenciais teórico-prácticas para cada avaliación parcial, de carácter obrigatorio para o alumnado, e axustadas aos resultados de aprendizaxe e aos criterios de avaliación dos currículos dos módulos profesionais. Ao finalizar o desenvolvemento de cada módulo, realizarase unha proba presencial final de carácter global. Esta proba terá que realizala o alumnado que non superase o módulo mediante as probas presenciais parciais que se realicen ao longo do curso.
4. O profesorado que imparta nas modalidades de distancia e semipresencial disporá das competencias necesarias para o manexo da plataforma de formación a distancia e para realizar o seguimento do proceso de ensino-aprendizaxe do alumnado.
Artigo 3. Inicio da actividade
Para a posta en funcionamento das ensinanzas que se autorizan, a Dirección Territorial da Consellería de Educación, Ciencia, Universidades e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación do profesorado que impartirá docencia nos devanditos ciclos, así como o equipamento.
Artigo 4. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 5. Modificación da autorización
O centro queda obrigado ao cumprimento da normativa vixente e a solicitar a oportuna revisión cando deba modificarse calquera dos datos que sinala esta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 11 de xullo de 2024